**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 8. Закона о матичним књигама ( „Службени гласник РС“ бр.20/2009 и 145/2014), 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004), на својој 111. (стоједанаестој) седници, одржаној дана 25. септембра 2015. године, доноси

**ОДЛУКУ О УТВРЂИВАЊУ**

**П Р Е Д Л О ГА**

 **Одлуке о матичним подручјима општине Гаџин Хан**

**1-УТВРЂУЈЕ СЕ** предлог Одлуке о матичним подручјима општине Гаџин Хан, који предлог је саставни део ове одлуке.

2-Овом Одлуком замењује се одлука општинског већа о утврђивању предлога одлуке о матичним подручјима на територији општине Гаџин Хан бр. 06-20-246/15-III од 19.05.2015. године.

**ОПШТИНСКО ВЕЋЕ ОПШТИНЕ ГАЏИН ХАН**

Број:06-20-443/15-III

У Гаџином Хану, 25. септембар 2015. године ПРЕДСЕДНИК

 Саша Ђорђевић

обрадила

Љиљана Петровић

 **Предлог**

На основу члана 8. и 9.ст.2. Закона о матичним књигама ( „Службени гласник РС“ бр.20/2009) члана 39. Статута општине Гаџин Хан ( „Службени лист града Ниша“ бр.63/2008, 31/2011, 46/2012 и 36/2013), по прибављеном мишљењу Министарства државне управе и локалне самоуправе бр.016-02-11/2014-10 од 10.09.2015.године,

 Скупштина Општине Гаџин Хан на својој седници одржаној дана\_\_\_\_\_\_\_\_\_\_\_\_\_\_доноси

**О Д Л У К У**

**О МАТИЧНИМ ПОДРУЧЈИМА НА ТЕРИТОРИЈИ ОПШТИНЕ ГАЏИН ХАН**

**1.** Овом одлуком одређују се матична подручја на територији општине Гаџин Хан за која се воде матичне књиге и седишта матичних подручја:

- Матично подручје Гаџин Хан, за насељена места: Гаџин Хан, Тасковићи, Копривница, Јагличје, Чагровац, Ћелије, Дуга Пољана, Марина Кутина, Доњи Душник, Горњи Душник, Краставче, Миљковац, Гаре, Доње Драговље, Сопотница, Калетинац, Овсињинац, са седештем у Гаџином Хану;

- Матично подручје Горњи Барбеш, за насељена места: Гркиња, Горње Власе, Топоница, Дукат, Ново Село, Доњи Барбеш и Виландрица, са седиштем у Горњeм Барбешу;

- Матично подручје Личје, за насељена места: Личје, Шебет, Велики Вртоп, Мали Вртоп, Горње Драговље, Семче, Равна Дубрава, Велики Крчимир и Мали Крчимир, са седиштем у Личју“.

**2.** Даном почетка примене ове одлуке престаје да важи Одлука о одређивању матичних подручја на територији општине Гаџин Хан („Службени лист града Ниша“ бр.81/09).

**3.** Ова одлука ступа на снагу осмог дана од дана објављивања у „Службеном гласнику РС“ а почеће да се примењује од 01.01.2016. године.

**4.** Ову одлуку објавити и у „Службеном листу града Ниша“.

СКУПШТИНА ОПШТИНЕ ГАЏИН ХАН

Број:\_\_\_\_\_\_\_\_\_\_\_\_\_\_\_\_/2015-II

У Гаџином Хану ПРЕДСЕДНИК

 Драгослав Ранчић